Bukid Kerinci

An Bukid Kerinci (pigbabaybay man na Kerintji, sa nagkapirang ibang paagi, asin pigpapanongod bilang Gunung Kerinci, Gadang, Berapi Kurinci, Kerinchi, Korinci/Korintji, o Peak of Indrapura/Indrapoera) iyo an aktibong estratobulkan asin an pinakahalangkaw na bukid sa Sumatra, Indonesia. Sa  sa ibabaw kan lebel kan dagat, nagtatao iyan sa Sumatra nin ikalimang pinakahalangkaw na maximum na elebasyon kan maski arin na isla sa kinàban. Napapalibotan iyan kan marambong na kadlagan kan Kerinci Seblat National Park, pig-eerokan kan mga nagkapirang napupuho nang mga espesye kabali an Sumatran tiger.